./data/phi0914/phi00142/phi0914.phi00142.perseus-lat1.xml
Titus Livius (Livy)
Popilio referrent, senatui obsequebantur et nihil aliud decernere prius       statutum patribus erat   aucta etiam invidia       est Popili litteris eius, quibus iterum cum Statellis Liguribus procons        pugnasse se scripsit ac sex milia eorum occidisse; propter cuius iniuriam belli       ceteri quoque Ligurum populi ad arma ierunt         tum vero non absens modo Popilius, qui deditis contra ius ac fas bellum       intulisset et pacatos ad rebellandum incitasset, sed       consules, quod non exirent in provinciam, in senatu increpiti   hoc consensu patrum accensi M MarciusSermo et Q MarciusScylla tribuni plebis et consulibus multam se dicturos, nisi in provinciam       exirent, denuntiarunt et rogationem, quam de Liguribus deditis promulgare in       animo haberent, in senatu recitarunt         sanciebatur, ut qui ex Statellis deditis in libertatem restitutus ante calendas       Sextiles primas non esset, cuius dolo malo is in servitutem venisset, ut iuratus       senatus decerneret, qui eam rem quaereret animadverteretque  ex auctoritate       deinde senatus eam rogationem promulgarunt         priusquam proficiscerentur consules, C Cicereiopraetori prioris anni ad aedem Bellonae senatus datus       est   is expositis quas in Corsica res       gessisset postulatoque frustra triumpho in monte Albano, quod iam in morem       venerat, ut sine publica auctoritate fieret, triumphavit   rogationem Marciam de Liguribus magno       consensu plebes scivit iussitque  ex eo plebiscito C Licinius praetor consuluit senatum, quem quaerere ea rogatione vellet  patres       ipsum eum quaerere  iusserunt   tum demum consules in provinciam profecti sunt       exercitumque a M Popilio acceperunt   neque tamen M Popilius reverti Romam audebat, ne causam diceret adverso senatu, infestiore       populo, apud praetorem, qui de quaestione in se posita senatum consuluisset             huic detractationi eius tribuni plebis       alterius rogationis denuntiatione occurrerunt, ut, si non ante idus Novembres in       urbem Romam introisset, de absente eo C Licinius statueret ac iudicaret   hoc       tractus vinculo cum redisset, ingenti cum invidia in senatum venit   ibi cum laceratus iurgiis multorum esset, senatus       consultum factum est, ut qui Ligurum post Q FulviumL Manlium consules hostes non fuissent, ut eos C LiciniusCn Sicinius praetores in libertatem restituendos curarent, agrumque is trans       Padum consul C Popilius daret   multa milia hominum hoc       senatus consulto restituta in libertatem, transductisque Padum ager est       adsignatus  M Popilius rogatione Marcia bis apud C Licinium causam dixit; tertio praetor, gratia consulis absentis et Popiliae       familiae precibus victus, idibus Martiis adesse reum iussit, quo die novi       magistratus inituri erant honorem, ne diceret ius, qui privatus futurus esset             ita rogatio de Liguribus arte fallaci       elusa est